Inspirasiekos met SARIE episode 20 - Eendresepte
JY LEES NOU Inspirasiekos met SARIE episode 20 - Eendresepte
Leon Groeneveld boer met eende in Joostenbergvlakte. Herman vind meer uit oor sy unieke boerdery en maak lemoen-eend, eendrolletjies en 'n slaai van confit-patats
Confit is 'n fênsie Franse naam vir vleisgeregte of groente wat stadig in vet gaargemaak is.
Verhit eendvet en botter tot warm in groot pot. Voeg speserye by. Sny patats in groot ringe van sowat 1,5 cm dik . Plaas patats, knoffel en neute in warm vet. Verlaag hitte, sodat die warm vet net stadig borrel. Dit moet nie kook of braai soos tjips nie. Braai in vet vir sowat 20 minute of tot die patats sag en byna deursigtig raak. Skep suurroom op 'n opdienbord. Lig patats en neute uit warm vet en dreineer op kombuispapier. Pak op suurroom. Rasper suurlemoenskil oor en geur goed met sout en peper. Sit voor.
Die Franse noem dit ook canard à l'orange.
Meng meel en water tot ’n gladde pasta en hou eenkant. Meng eend of hoendervleis met sojasous en geur goed. Plaas die deegvelletjies op jou werkvlak. Vorm lang worsies van die vleisvulsel en plaas 'n worsie aan die een kant van 'n vel deeg sodat daar sowat 3 cm spasie bo en aan die kante van die vulsel oop is. Verf die rand van die deeg reg rondom met die meel-en-watermengsel. Vou die boonste rand oor die vleis en vou dan die twee lang sye om. Rol die deeg op sodat dit soos ’n sigaar lyk. Herhaal met die res. Verhit die olie in ’n diep pan. (Toets só of dit warm genoeg is: As jy ’n stukkie brood in die olie laat val, moet dit sis maar nie dadelik bruin brand nie.) Die rolletjies moet taamlik stadig braai sodat die vleis warm word. Braai tot goudbruin en dreineer op kombuispapier. Sit warm voor saam met ’n mengsel van sojasous, brandrissie en koljander.